is  tawuri n war tilawt  tesɛa azal anefsi am  twuri n tilawt . G. Durant anelmad n G. Bachelard, netta yettwali asugnan d ammud n tugniwin d wassaɣ gar-asent, d nutenti i d-ibennun asugnan. Aṭas i yexdem i wakken ad imud aẓayer i usugnan, dɣa d netta id-yeslalen ammas n unadi ɣef usugnan (C.R.I)13 deg 1966 di Fransa. Cornelius Castoriadis yura-d  nettmeslay-d ɣef usugnan, mi ara nebɣu ad d-nemeslay ɣef kra n tɣawsa dyettwasnulfan am tmachahut tasugnant, neɣ mi ara nbeddel inumak i kra n yizamulen yesɛan anamek ibanen deg sin imedyaten-a yettban-d belli asugnan yebḍa ɣef tilawt, yal tamiḍrant s uẓayer-ines. Ɣer ɣur-s asugnan yessefk fell-as ad yessemres tazamulit i wakken ad yidir, acku tazamulit tettak tazmert i usugnan ad yewɛu ayen ur nelli ara deg tɣawsa (n tilawt), neɣ ad tt-yewɛu akken nniḍen, asugnan ɣer Castriadis d asnulfu n tugniwin d talɣiwin, d asnulfu n wayen i wumi nsemma taɣawsa.